കുവൈറ്റ് വിമാനത്താവളത്തില് തിരക്കേറുന്നു അഞ്ച് ദിവസങ്ങത്തിനുള്ളില് 28,228 യാത്രക്കാര് രാജ്യത്തെത്തി കുവൈറ്റ് സിറ്റി : കുവൈറ്റ് അന്താരാഷ്ട്ര വിമാനത്താവളം പൂര്ണ പ്രവര്ത്തനസജ്ജമായതായതിനുശേഷം 65,759 യാത്രക്കാര് യാത്ര ചെയ്തതായി ഡിജിസിഎ. വിമാനത്താവളങ്ങള് പൂര്ണ തോതില് പ്രവര്ത്തിപ്പിക്കാനും വിമാന കന്പനികള് സര്വിസ് ഓപറേഷന് നടത്താനും കഴിഞ്ഞ ദിവസമാണ് മന്ത്രിസഭ നിര്ദ്ദേശം നല്കിയത്.കോവിഡ് നിയന്ത്രണങ്ങള് ലഘൂകരിച്ചതോടെയാണ് പുതിയ മാറ്റം. രാജ്യത്തേക്ക് സര്വിസ് നടത്തുന്ന എല്ലാ വിമാന കന്പനികള്ക്കും പഴയ രീതിയില് തന്നെ പ്രവര്ത്തനം നടത്താന് ഡിജിസിഎ നിര്ദേശം നല്കിയിട്ടുണ്ട്. അഞ്ച് ദിവസത്തിനുള്ളില് 28,228 യാത്രക്കാര് രാജ്യത്തേക്ക് വന്നപ്പോള് 31,516 പേരാണ് രാജ്യത്ത് നിന്ന് യാത്ര തിരിച്ചത്. 5015 പേര് ട്രാന്സിറ്റ് യാത്രക്കാരായിരുന്നു. ഈ കാലയളവില് 260 വിമാനങ്ങള് രാജ്യത്തേക്ക് പ്രവേശിച്ചപ്പോള് 261 വിമാനങ്ങള് പുറപ്പെട്ടു. വരും ദിവസങ്ങളില് കൂടുതല് വിമാന കന്പനികള് സര്വീസുകള് നടത്തുന്നതോടെ വിമാനത്താവളത്തില് കൂടുതല് തിരക്കേരുമെന്നാണ് കരുതപ്പെടുന്നത്. ആരോഗ്യ വകുപ്പിന്റെ കോവിഡ് ജാഗ്രത നിര്ദേശങ്ങള് നിലവിലുള്ളതിനാല് രാജ്യത്തേക്ക് വരുന്നതിനും പുറപ്പെടുന്നതിനുമുള്ള യാത്രാ നടപടിക്രമങ്ങളില് തുടരുമെന്ന് അധികൃതര് വ്യക്തമാക്കി. സലിം കോട്ടയില്